《游澄怀园呈姚息斋郑云门茅耕亭秦易堂戴石士五先生》
清代·永瑆

春水随风绿到门，熙朝宰辅旧名园。诸公退食惟文史，深屋端居简晤言。

花影犹能向晴昊，禽声已复劝清尊。请看百亩楼台地，薜荔烟痕上短垣。

作者简介：（1752—1823）清宗室，高宗十一子。乾隆五十四年封成亲王。嘉庆四年，一度在军机处行走，总理户部三库，旋以与定制不合，罢。工书法，闻明董其昌以三指握笔悬腕作书，乃广其说，作《拨镫法》推论书旨。书迹合刻为《诒晋斋帖》。卒谥哲。有《诒晋斋集》。